দ্রুত ভ্যানিস হবে ব্রণ, পুজোয় এই দুই উপাদানেই মিলবে নিখুঁত ত্বক

ওয়েব ডেস্ক: পুজো তো শুরু হয়েই গেল। কিন্তু এখনও মুখে ঝুড়ি ঝুড়ি ব্রণ বেরোচ্ছে (Brono Problem)। ভেবেছিলেন পার্লারের দামী ফেসিয়ালে ব্রণ কমবে। কিন্তু আখেরে লাভ কিছুই হয়নি। পুজোতে ট্রেন্ডিং ড্রেসে তো নিজেকে সাজিয়ে তুলবেন। তা মুখে একগাদা ব্রণ (Brono) ভাল লাগবে? পুজোয় নিজেকে পরিপাটী লাগতে চাই নিখুঁত ত্বক। আর পার্লারে ছুটে কাজ নেই। হাতে সময়ও কম। প্রাকৃতিক উপাদানেই পুজোর আগে রূপচর্চা সারুন। দারুচিনি ও মধুই (Cinnamon and Honey) চটজলদি ব্রণ দূর করতে সাহায্য করবে। পুজোর আগে দারুচিনি ও মধুর ফেসপ্যাকেই (Cinnamon and Honey Facepack) ভরসা রাখুন।

দারুচিনিতে থাকা অ্যান্টিঅক্সিডেন্ট (Anti-Oxidants), অ্যান্টি-ব্যাক্টেরিয়াল উপাদান দ্রুত ব্রণ তাড়াতে সাহায্য করে। মধুরও (Honey) উপকার কিছু কম নয়। অ্যান্টি-মাইক্রোবিয়াল এবং অ্যান্টি-ইনফ্লেমেটরি উপাদানে ঠাসা মধু ত্বকের ব্রণ দূর করে ত্বককে হাইড্রেটেড রাখে। দারুচিনি ও মধু ব্রণ সৃষ্টিকারী ব্যাকটেরিয়াকে ধ্বংস করে ব্রণর ফোলা ভাব ও লালচে ভাব কমিয়ে দেয়। তাই দ্রুত ব্রণর দাগছোপ মিলিয়ে যায়।

আরও পড়ুন: পুজোয় ভিলেন বৃষ্টি, মেকআপ লং-লাস্টিং রাখতে দেখুন এই ট্রিকস

কীভাবে তৈরি করবেন ঘরোয়া ফেস প্যাক?
মধু ও দারুচিনির ফেসপ্যাক তৈরি করতে প্রথমে একটা পাত্রে কিছুটা খাঁটি মধু ও এক চা চামচ দারুচিনির গুঁড়ো মিশিয়ে ফেসপ্যাক তৈরি করে নিন। এবার একটা ভাল ফেসওয়াশ দিয়ে মুখ ধুয়ে প্যাকটি সারা মুখে ভাল করে লাগিয়ে নিন। প্যাক শুকনোর জন্য মিনিট ২০ অপেক্ষা করুন। মুখ টেনে আসলে প্যাক তুলে মুখ ধুয়ে নিন। এবার ভাল একটা ময়েশ্চারাইজার মুখে লাগিয়ে নেবেন। তবে অবশ্যই প্যাক ব্যবহারের আগে প্যাচ টেস্ট করিয়ে নেবেন। কারণ অনেক সময়ে এই প্যাক মুখে লাগালে জ্বালাভাব শুরু হয়।

দেখুন অন্য খবর